Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18602

c) Rendelkezésre álló leszállási távolság (LDAH). A rendelkezésre álló végső megközelítési és felszállási terület valamint bármely más terület együttes hossza, amelyet a forgószárnyas légijárművek egy meghatározott magasságból történő leszállásának végrehajtására felhasználhatónak és alkalmasnak nyilvánítottak. Légi gurulóút — Air taxiway A talajszinten kijelölt megfelelő útvonal a forgószárnyas légijárművek légi gurulására. Légi közlekedési útvonal — Air transit route A talajszinten kijelölt útvonal a forgószárnyas légijárművek légi közlekedésére. Megbízhatóság (léginavigációs adat) — Integrity (aeronautical data) A léginavigációs adat és értékei megbízhatóságának és pontosságának foka amely jelzi, hogy az a meghatározás vagy az elfogadott módosítás óta nem változik vagy veszik el. Naptár — Calendar Egyedi időmeghatározási rendszer, amely egy napos időtartamon belül pontos időmeghatározási alapot biztosít (ISO 191083*). Pontosság — Accuracy A mért vagy becsült valamint a tényleges érték közötti azonosság mértéke. Megjegyzés: A mért helyzet adatok esetében a pontosságot általában egy jelzett helyzettől számított távolság értékben fejezik ki és a tényleges helyzet meghatározott bizonyossággal ezen belülre esik. Végső megközelítési és felszállási terület (FATO) — Final approach and take-off area Meghatározott terület, amely felett a függeszkedés megkezdéséig vagy a teljes leszállásig tartó végső megközelítést végrehajtják és amelyen a felszállási műveletet megkezdik. Ahol a végső megközelítési és felszállási területet 1. teljesítmény osztályú forgószárnyas légijárművek veszik igénybe, a rendelkezésre álló megszakított felszállási terület is ehhez a meghatározott területhez tartozik. 1.2 Alkalmazhatóság 1.2.1 Az Annex-ben található egyes meghatározások illetve előírások értelmezéséből egyértelműen látható, hogy a mérlegelést, a döntéshozatalt illetve az adott feladat végrehajtását az illetékes hatóságnak kell elvégeznie. Más előírások esetében az illetékes hatóság kifejezés nem szerepel, bár annak tevékenységére ebben az esetben is szükség van. Mindkét esetben bármely szükséges döntésért vagy feladat végrehajtásért a helikopter repülőtér joghatóságát gyakorló állam felelős. 2007/70/II. szám 1.2.2 A 14 Annex II. kötetében található specifikációk a nemzetközi polgári légiközlekedésben üzemelő forgószárnyas légijárművek kiszolgálására használt helikopter repülőterekre vonatkoznak. A 14. Annex I. kötetében található előírásokat szükség szerint alkalmazzák a helikopter repülőterekre is. 1.2.3 Ahol az Annex-ben valamilyen színt jelzünk, az adott színre a 14. Annex I. kötet 1. Függelék specifikációi vonatkoznak. 1.3 Egységes vonatkozási rendszer 1.3.1 Vízszintes vonatkozási rendszer 1.3.1.1 A vízszintes földrajzi vonatkozási rendszerként az egész világon egységesen alkalmazható (WGS-84) földrajzi hely meghatározási rendszert alkalmazzák. A közzétett légiközlekedési (szélességi és hosszúsági) földrajzi koordinátákat a WGS-84 földmérési alapadat szerint határozzák meg. Megjegyzés: A WGS-84 földrajzi helymeghatározási rendszerre vonatkozó részletes útmutatást) az Egész világon egységesen alkalmazható földrajzi hely meghatározási rendszer (WGS-84) kézikönyv (Doc 9674) tartalmazza . 1.3.2 Függőleges vonatkozási rendszer 1.3.2.1 A függőleges vonatkozási rendszerhez a közepes tengerszint feletti magasság (MSL) alapadatot alkalmazzák, amely föld gravitációs mezőjének egyenlő ábrázolású felületéhez viszonyítva határozható meg.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes